બજારના જાણકારોના જણાવ્યા પ્રમાણે ચીનની ચિંતા હજુ પણ વૈશ્વિક બજારમાં જોવા મળી રહી છે અને તેની અસરે સ્થાનિક બજારમાં સુસ્તી નોંધાઇ છે. આજે શરૂઆતે ઇન્ફોસિસ, ડો. રેડ્ડીઝ લેબ્સ, ટાટા સ્ટીલ, મારુતિ સુઝુકી, હિંદાલ્કો, વેદાન્તા કંપનીના શેરમાં બે ટકા સુધીનો સુધારો નોંધાયો હતો તો બીજી બાજુ ઓએનજીસી, ટાટા મોટર્સ, લાર્સન એન્ડ ટુબ્રો, આઇટીસી, એચડીએફસી બેન્ક કંપનીના શેરમાં નરમાઇ તરફી ચાલ જોવાઇ હતી.